Melanie Safka

Melanie Anne Safka Schekeryk ( 3. veebruar 1947 – 23. jaanuar 2024 Nashville, Tennessee) oli Ameerika Ühendriikide laulja ja laulukirjutaja. Tema esinejanimed olid Melanie ja Melanie Safka.

Ta sündis ja veetis lapsepõlve New Yorgis Queensi linnaosas. Tema isa oli ukraina ja ema itaalia päritolu.Spelling, Ian. "Melanie's new songs lend their vigor to her old hits", North Jersey Entertainment Newspaper, 12. oktoober 2007

1960. aastate teises pooles hakkas ta esinema New Yorgi folgiklubides. Ta sõlmis lepingu plaadifirmaga Buddah Records ning 1968. aastas novembris ilmus tema debüütalbum "Born to Be". Melanie saavutas esmalt edu Euroopas, kus tema debüütalbum jõudis Prantsusmaa ja Hollandi plaadimüügi edetabelites esikümnesse.Beaumont-Thomas, Ben (25.1.2024). "Melanie, singer-songwriter who topped charts with Brand New Key, dies aged 76". The Guardian. Vaadatud 5.2.2024.

1969. aastal esines Melanie Woodstocki festivalil. Ta astus üles festivali esimesel päeval, 15. augusti õhtul kell 11 ja esitas seitse laulu. Ta ei kuulunud algselt üldse festivali esinejate nimekirja, kuid pääses asendajana lavale, sest ansambel The Incredible String Band keeldus vihma tõttu esinemast.Line Up. woodstock.com. Vaadatud 5.2.2024 Melanie oli Joan Baezi ja Janis Joplini kõrval vaid üks kolmest naissoololauljast, kes Woodstocki festivalil esines.

Woodstocki festivalil esinemisest inspireerituna kirjutas ta laulu "Lay Down (Candles in the Rain)", mis ilmus 1970. aasta märtsis singilina ja millest sai tema läbimurdehitt. See jõudis paljude riikide singlite edetabelis kõrgele kohale ning Ameerika Ühendriikide edetabelis Billboard Hot 100 kuuendale kohale. See oli tema kolmanda stuudioalbumi "Candles in the Rain" nimisingel. Samal albumil kaverdas ta Rolling Stonesi laulu "Ruby Tuesday" ning tema esituses jõudis see Briti edetabelis esikümnesse. Singli "Ruby Tuesday" B-poolel oli Melanie enda kirjutatud laul "What Have They Done to My Song Ma", mis on samuti üks tema tuntumaid laule; seda on hiljem esitanud paljud teised artistid, teiste seas 1971. aastal The New Seekers.

1971. aasta oktoobris ilmus Melanie kõige edukam singel "Brand New Key". 1971. aasta detsembris jõudis see singlite edetabelis Billboard Hot 100 kolmeks nädalaks esikohale, lisaks jõudis see esikohale Kanadas ja Austraalias ning Suurbritannias esiviite. Mitmed raadiojaamad keeldusid seda mängimast, kuna arvati, et laul on seksuaalse alatooniga, kuid Melanie eitas neid väiteid.

1970. aastal ilmus tema kontsertalbum "Leftover Wine" ja kolm aastat hiljem kontsertalbum "Melanie at Carnegie Hall", mis mõlemad olid salvestised tema esinemistest New Yorgis Carnegie Hallis. 1973. aastal jõudis Melanie viimast korda Briti singlite edetabeli esikümnesse – 1960. aastate popmuusika hittloo "Will You Love Me Tomorrow" kaveriga, mis aasta hiljem ilmus ka tema albumil "Madrugada". Ta andis välja kokku 28 stuudioalbumit, millest viimane "Ever Since You Never Heard of Me" ilmus 2010. aastal.

1968. aastal abiellus ta Peter Schekerykiga, kes produtseeris tema kõik suuremad albumid ja singlid. Nad said kolm last. Abielu kestis kuni mehe surmani 2010. aastal.

Heldur Karmo on teinud eestikeelsed sõnad (1977) tema laulule "What Have They Done To My Song, Ma?" (eesti keeles "Kes teab, kus on minu laul nüüd").KES TEAB, KUS ON MINU LAUL NÜÜD. heldurkarmo.net.ee. Vaadatud 5.2.2024

 Diskograafia 
Stuudioalbumid

"Born to Be" (1968)
"Melanie" (Suurbritannias "Affectionately Melanie"; 1969)
"Candles in the Rain" (1970)
"The Good Book" (1971)
"Gather Me" (1971)
"Garden in the City" (1971)
"Stoneground Words" (1972)
"Madrugada" (1974)
"As I See It Now" (1974)
"Sunset and Other Beginnings" (1975)
"Photograph" (1976)
"Phonogenic – Not Just Another Pretty Face" (1978)
"Ballroom Streets" (1978)
"Arabesque" (1982)

"Seventh Wave" (1983)
"Am I Real or What" (1985)
"Melanie" (1987)
"Cowabonga – Never Turn Your Back on a Wave" (1988)
"Silence Is King" (1993)
"Silver Anniversary" (1993)
"Old Bitch Warrior" (1996)
"Low Country" (1997)
"Antlers" (1997)
"Beautiful People" (1999)
"Moments from My Life" (2002)
"Crazy Love" (2002)
"Paled by Dimmer Light" (2004)
"Ever Since You Never Heard of Me" (2010)

Kontsertalbumid

"Leftover Wine" (1970)
"Melanie at Carnegie Hall" (1973)
"In Concert – Live at Montreux" (1973)
"Recorded Live @ Borders" (2000)
"These Nights" (2001)
"Olga's Birthday Party" (2005)
"Live at Meltdown 2007" (2009)

"Live in Morecambe UK 2008" (2009)
"1984" (2015)
"Center Stage at Central Park" (2018)
"Somewhere Under the Rainbow" (2019)
"Live at Woodstock" (2019)
"Melanie Live at Drury Lane 1974" (2020)

Kogumikalbumid

"Please Love Me" (1971)
"Four Sides of Melanie" (1972)
"The Very Best of Melanie" (1973)
"The Best Of" (1977)
"Spotlight on Melanie" (1981)
"The Best of Melanie" (1988)
"The Best of Melanie" (1990)

"The Best of the Rest of Melanie" (1992)
"The Encore Collection" (1997)
"Acoustic Blue – The Very Best of Melanie" (1997)
"Beautiful People: The Greatest Hits of Melanie" (1999)
"The Best of Melanie" (2003)
"The Greatest Hits Legacy" (2004)
"Working Legend: All Her Hits And More" (2020)

 Viited 

 Kirjandus 


 Välislingid 

 https://www.melaniesafka.com/
 Folkstuudio. Melanie Safka ERR Audioarhiiv.

Kategooria:Ameerika Ühendriikide lauljad
Kategooria:Sündinud 1947
Kategooria:Surnud 2024